ทานยาคุมกำเนิด ได้ 4 วัน ในวันที่ 4 มี sex ถ้าจะใช้ Preg test ตรวจดูตอนนี้จะบอกได้มั้ยคะว่า ท้อง หรือไม่ท้อง แล้วผลที่ได้แน่นอนมั้ยคะ หรือว่าต้องรอนานกี่วันถึงจะสมควรตรวจ ผ่านมาแล้ว 6 วันค่ะนับตั้งแต่วันที่ sex
สวัสดีค่ะ หากเพิ่งเริ่มทานยาคุมกำเนิดเป็นแผงแรก และทานไปได้เพียง 4 วัน แล้วได้มีเพศสัมพันธ์ ก็จะมีโอกาสที่จะตั้งครรภ์ได้ เนื่องจากยาคุมจะยังไม่สามารถออกฤทธิ์ในการป้องกันการตั้งครรภ์ได้หากต้องการที่จะทราบว่ามีการตั้งครรภ์เกิดขึ้นหรือไม่ ต้องรออย่างน้อย 2 สัปดาห์หลังจากวันที่มีเพศสัมพันธ์ จึงจะเริ่มตรวจหาการตั้งครรภ์จากปัสสาวะได้ค่ะ หากตรวจเร็วกว่านี้ ก็จะตรวจไม่พบค่ะ หากต้องการทราบผลเร็วกว่านี้ อาจใช้การตรวจเลือดหาฮอร์โมนของการตั้งครรภ์ แต่ก็ต้องรออย่างน้อย 1 สัปดาห์หลังจากวันที่มีเพศสัมพันธ์ไปแล้วค่ะ